Pikku-Karhun Elämää: Nokkakiven huvipuisto
Me käytiin loppukesän puolella vielä Nokkakiven huvipuistossa, joka onkin täällä Keski-Suomessa vähän niin kuin meidän lähihuvipuisto! :)
Aurinkoisena viikonlopun päivänä haluttiin keksiä vielä jotain kivaa ja lähdettiinkin tuonne vähän extempore ja yllätyksenä tytöille ei matkalla vielä kerro mihin oltiin menossa :) Aiemmin me ei ollakaan Nokkakiven huvipuistossa käyty, vaikka se sijaitseekin alle puolen tunnin ajomatkan päässä meiltä, mutta ilmeisesti vähän liian lähellä kun se on jotenkin jäänyt aina käymättä. Alku kesästä jo mietittiin, että tänä kesänä tuolla olisi kiva käydä katsomassa millainen paikka se on ja onneksi tuo muistui aamupalapöydässä mieleen, kun tekemistä päivälle suunniteltiin. :)
Puisto on suhteellisen pieni, mutta laitteiden lisäksi sieltä löytyy monen moista muutakin tekemistä lapsille ja itse lopulta yllätyin kuinka paljon laitteitakin huvipuistossa oli. Laitteet olivat oikeastaan juuri sopivia tällaisille alle kouluikäisille ja parhaiten laitteita varmasti löytyykin pienille lapsille, mutta joitain lisäksi myös isommillekin hurjapäille. Laitteisiin ei juuri tarvinnut jonottaa, korkeintaan seuraavaa vuoroa jos laite oli jo käynnissä ja niin päästiin sujuvasti paikasta toiseen ilman jonotuksia.
Lapset tykkäsi etenkin kanoottijoesta, jossa pääsivät itse melomaan pientä jokea pitkin. Huvipuistolaitteiden lisäksi välillä pääsi syöttämään lampaita, hyppimään keppihevosilla esterataa pitkin, etsimään pensaslabyrintista reittiä ulos, pomppimaan trampoliinilla ja laskemaan liukumäkiä, kiertämään mörkömetsää ja pelailemaan erilaisia ulkopelejä.
Useamman tunnin puistossa sai kulumaan helposti ja me yllätyttiin positiivisesti kuinka kiva paikka Nokkakiven huvipuisto olikaan. Ehdottomasti siis ensi kesänä taas uudelleen :)
Lähettänyt Marianne klo 19:47